Jens Stryger Larsen

Jens Stryger Larsen (sündinud 21. veebruaril 1991 Sakskøbingis) on Taani jalgpallur, kes mängib paremkaitsjana Türgi kõrgliigaklubis Trabzonspor ja Taani jalgpallikoondises.

Ta alustas klubikarjääri Taani klubis Brøndby, mille meeskonnas debüteeris ta Taani kõrgliigas hooajal 2009–10. Hooajal 2013–2014 mängis ta Taani kõrgliigas FC Nordsjællandi ridades.

Aastatel 2014–2017 mängis ta Austria kõrgliigaklubis Viini Austria.

2017. aasta augustis sõlmis ta nelja-aastase lepingu Itaalia kõrgliigaklubiga Udinese.

2022. aasta juunis liitus ta Trabzonsporiga.

Taani jalgpallikoondises tegi Stryger Larsen debüüdi 31. augustil 2016 sõprusmängus Liechtensteini vastu ja lõi selles mängus ka koondisekarjääri esimese värava. Ta kuulus Taani koondisse 2018. aasta maailmameistrivõistlustel ja 2021. aasta Euroopa meistrivõistlustel.

Taani jalgpallurid
Brøndby IF jalgpallurid
Udinese Calcio mängijad
Serie A mängijad
Sündinud 1991